Andrius Skerla

Andrius Skerla (g. 1977 m. balandžio 29 d.) – buvęs Lietuvos futbolininkas, treneris. Kitados buvo vienas pagrindinių Lietuvos nacionalinės rinktinės gynėjų, daugiausiai varžybų už Lietuvos rinktinę sužaidęs žaidėjas (iki 2020 m.). Dėl kibios žaidėjo gynybos pramintas „Voru“.

Žaidėjo karjera 

Karjeros pradžia prasidėjo FK Žalgiris ekipoje.

2000 m. birželio pabaigoje persikėlė iš Olandijos į Škotijos Dunfermline Athletic FC klubą, su kuriuo pasirašė trejų metų kontraktą. 2002 m. vasario viduryje pratęsė kontraktą su Škotijos klubu dar trejiems metams. 2005 m. rugpjūčio pabaigoje persikėlė į Rusijos Tomsko „Tom“ klubą, norėdamas žaisti arčiau savo namų. 

2007 m. pasirašė 2 metų kontraktą su „Vėtros“ klubu, tačiau jau birželio pabaigoje pasirodė gandų, kad A. Skerla gali išvykti į užsienį.

2007 m. rugpjūčio pabaigoje gandai pasitvirtino, nes žaidėjo kontraktą perpirko lenkų Kielcų „Koronos“ klubas ir sudarė naują vienerių metų kontraktą su A. Skerla.

2008 m. perėjo į Jagiellonia Białystok.

2012 m. kovo pradžioje pasirašė sutartį su Vilniaus „Žalgirio“ klubu.

Trenerio karjera 
 2017–2019: Lietuvos U-21 rinktinės trenerio asistentas;
 2020 m. įgijo UEFA PRO trenerio licenciją.
 2020: Lietuvos nacionalinės rinktinės trenerio asistentas;
 2020: Lietuvos jaunimo U-15 rinktinės vyr. treneris;
 nuo 2021: FC Hegelmann vyr. treneris.

FK Žalgiris 
2014 m. sausio pradžioje baigė karjerą ir tapo VMFD „Žalgiris“ vyr. trenerio asistentu. 

2016 m. paskirtas „Žalgirio“ dublerių vyriausiuoju treneriu.

Lietuvos U-21 rinktinė 
Nuo 2017 m. buvo Lietuvos futbolo jaunimo iki 21 metų rinktinės trenerio asistentu.

FC Hegelmann 
2021 m. tapo A lygos debiutantų FC Hegelmann Litauen vyr. treneriu. 

2022 m. gruodžio mėn. pasirašyta trejų metų sutartis, galiojanti iki 2025 m. sezono pabaigos, su Kauno rajono „Hegelmann“ klubu.

Įvarčiai rinktinėje 
 Rinktinės sudėtyje yra įmušęs įvartį į Farerų salų rinktinės vartus. 
 2011 m. spalio 11 d. po rungtynių su Čekija baigė karjerą nacionalinėje rinktinėje.

Pasiekimai 
 su FK Žalgiris Vilnius
 A lygos čempionas: 2013 m. 
 Lietuvos taurės laimėtojas: 1996–1997 m., 2011–2012 m., 2012–2013 m. 
 LFF Supertaurės laimėtojas: 2013 m.

 su PSV Eindhoven
 Eredivisie čempionas: 1999 m.
 
 su Balstogės „Jagiellonia“
 Lenkijos futbolo taurės laimėtojas: 2010 m. 
 '''Lenkijos futbolo supertaurės laimėtojas: 2010 m. 

 Asmeniniai įvertinimai
 Išrinktas geriausiu 2021 m. gegužės mėn. treneriu.
 Geriausias 2023 m. liepos mėnesio treneris.

Šaltiniai

Nuorodos 
 Soccerway
 hegelmannsports.lt
 transfermarkt.com
 Andrius Skerla – 90minut.pl
 Andrius Skerla – jagiellonia.neostrada.pl (archyvuota)
 Futbolinis.lt
 National-football-teams.com
 Footballdatabase.com

Lietuvos futbolininkai
Lietuvos futbolo treneriai